மனோன்மணீயம்-அங்கம் 05-களம் 04 மனோன்மணீயம்-அங்கம் 05-களம் 05 மனோன்மணீயம் மூலம்(முதல்அங்கம்-பாயிரம்) மனோன்மணீயம் அங்கம் ஐந்து மூன்றாங்களம்- கதைச் சுருக்கம் அரண்மனையில், மணமண்டபத்தில், நள்ளிரவில், பட்டப்பகல் போல விளக்குகள் வெளிச்சந் தருகின்றன. மண்டபம் அலங்கரிக்கப் பட்டு, அழகாகக் காணப்படுகிறது. வீரர்களும் முக்கியர்களும் கூடியிருக்கின்றனர். மண்டபத்தில் இரண்டு திரைகள் காணப்படுகின்றன. ஒருதிரை, மணமகளுக்காக! மற்றொரு திரை, சுரங்கவாயிலை மறைப்பதற்காக. பாண்டியன் மண்டபத்தில் நுழைகிறான். அவனைப் பின்தொடர்ந்து, சுந்தரமுனிவர், கருணாகரர், நிட்டாபரர், பலதேவன், நடராசன், நாராயணன் முதலியோர் வருகின்றனர். அரசன், இருக்கையில் அமர்ந்து, எல்லோரையும் அமரும்படி கூறுகிறான். அமைச்சனாகிய குடிலன் அங்கு இல்லாதது கண்டு, “உம்முடைய தந்தையார், இன்னும் இங்கு வராதது என்ன?” என்று வியப்புடன் பலதேவனைக் கேட்கிறான். “மாலையில், அவரைப் பார்த்தேன். தனியே போனார் என்று கூறுகிறார்கள்” என்றான், பலதேவன்.